เรื่องร้องเรียน (คลอง,การเดินทาง,จราจร,ความปลอดภัย,สะพาน,ถนน) วันที่ 2022-10-23 18:57:41 — แขวงช่องนนทรี เขตยานนาวา กรุงเทพมหานคร
อยากให้นโยบายเส้นเลือดฝอย ของท่านผู้ว่าฯ ชัชชาติ มาใช้แก้ปัญหานี้ครับ

ปัญหา 
สะพานภูมิพล เปิดให้ใช้งานมาตั้งแต่ ก.ย. 2549 (ประมาณ16 ปีมาแล้ว) แต่ไม่มีรถสาธารณะในราคาถูก (รถเมล์) ข้ามสะพานภูมิพล ระหว่าง ถ. พระราม 3 - ถ. ปู่เจ้าฯ  (รถเมล์ข้ามสะพานภูมิพล มีแค่ ถ. พระราม 3 - ถ.สุขสวัสดิ์ ซึ่งคนละทางกับ ถ.ปู่เจ้าฯ) 

ทำให้เกิดปัญหาตามมาดังนี้ (กรณี ฝั่ง ถ. ปู่เจ้าฯ ข้ามมา ถ.พระราม 3 หรือจาก ถ. พระราม 3 มา ถ. ปู่เจ้าฯ ก็เช่นเดียวกัน)

ประชาชนที่อาศัยอยู่ ถ. ปู่เจ้าสมิงพราย เดินทางไป ถ. พระราม 3 ลำบาก
และประชาชนที่มาทำงาน แถว ถ. ปู่เจ้าสมิงพราย เดินทางมาลำบาก (มี บ.ใหญ่ๆ หลายบริษัท เช่น isuzu, toyota, ท่าเรือสหไท, เหล็ก siam steel, ฯลฯ)

*** ยกตัวอย่างแค่ กรณี จาก ฝั่ง ถ.ปู่เจ้าฯ ไป ถ.พระราม 3
1.  ถ้าอยากประหยัด  (ระยะทางประมาณ 10 กม.) >> ถ. ปู่เจ้าฯ >> ข้ามเรือข้ามฟาก ท่าน้ำปู่เจ้า-ท่าน้ำตลาดพระประแดง >> รถเมล์สาย 82 หรือ 138 >> ข้ามสะพานลอย >> รถเมล์สาย 195 >> ลงป้ายรถเมล์ ถ. พระราม 3 
แต่วิธีนี้ข้อเสีย คือ ใช้เวลาประมาณ 1-3 ชั่วโมง เนื่องจากต้องรอเรือ/รอรถ, สภาพการจราจรที่ติดขัดมาก และมีค่าใช้จ่ายพอสมควร (แต่ราคาถูกกว่าข้อ 2)

2.  ถ้าอยากสบาย ระยะทางประมาณ 6 กม. 
ใช้เวลาประมาณแค่ 5-10 นาที (กรณีจราจรไม่ติดขัด) ถ้าจราจรติดขัดในชั่วโมงเร่งด่วนอาจจะใช้เวลาประมาณ 30 นาที

2.1  เรียกแท็กซี่ข้ามมา ถ. พระราม 3
แต่วิธีนี้ข้อเสีย คือ สิ้นเปลืองค่าโดยสาร (ประมาณ 100 บาท บวกลบ ขึ้นอยู่สถานการณ์จราจร) และโบกแท็กซี่ยากมาก (ใช้บริการ app เรียก ก็เรียกยาก)

2.2  ใช้รถส่วนตัว (ซื้อรถยนต์, ซื้อรถมอเตอร์ไซค์)
แต่วิธีนี้ข้อเสีย คือ ต้องไปวนหาที่จอดรถ, เสียค่าที่จอดรถ, สิ้นเปลืองน้ำมัน, ปริมาณฝุ่น pm 2.5 (เป็นบริเวณนึงที่มีฝุ่นสูงมาก), เพิ่มปริมาณรถบนถนน (สาเหตุนึงที่การจราจรติดขัด)

จุดประสงค์
- เพื่อลดภาระของประชาชน (ลดระยะเวลาการเดินทาง, ลดค่าโดยสาร, ไม่ต้องซื้อรถส่วนตัว, เสียค่าที่จอดรถ)
- ลดการใช้พลังงาน
- ลดการจราจรติดขัด (ลดการใช้รถส่วนตัว)
- ลดฝุ่น pm 2.5
- ทำให้เศรษฐกิจระหว่าง กทม. และ สมุทรปราการ เชื่อมต่อกัน
- ผู้ที่ทำงานใน กทม. สามารถหาทางเลือกที่พักอาศัยฝั่งปู่เจ้าฯ ได้  (ไม่ต้องหาที่พักใน กทม. ที่หายากและมีราคาสูง)
- ลดอุบัติเหตุ (พิการ หรือ เสียชีวิต) เนื่องจากประชาชนเป็นจำนวนมากใช้มอเตอร์ไซค์ขับข้ามสะพานภูมิพล ซึ่งรถวิ่งเร็วมาก ลมแรงมาก และอันตรายมากเวลาฝนตก

แนวทางการแก้ปัญหา / ข้อเสนอแนะ 
- ขอความร่วมมือ โดยให้รถเมล์สาย 67 หรือ 77 หรือสายใดๆ ก็ตาม เพิ่มระยะทางวิ่ง จากเดิมที่สิ้นสุดที่ อู่สาธุประดิษฐ์  (ใต้ทางด่วนบริเวณห้างเซ็นทรัลพระราม 3) ย้ายมา  อู่ปู่เจ้าสมิงพราย (พนักงาน ขสมก หลายคนมักเรียก อู่บางหญ้าแพรก อยู่บริเวณใต้ทางด่วนกาญจณาภิเษก บริเวณ สวนสาธารณะสวนสุขภาพตำบลบางหญ้าแพรก อยู่บริเวณทางลงสะพานภูมิพลฝั่งปู่เจ้าฯ) นอกจากนี้ยังส่งผลให้สามารถเชื่อมกับ รถ BRT สถานีนรารามฯ ได้อีกด้วย 

โดยป้ายรถเมล์ ฝั่งปู่เจ้าฯ ที่ควรจะมี คือ 
1.  ชุมชนถนอมสุข (ใน google map ไม่ตรง ต้องใช้คำค้น  "Yum Thai Suan Je-Rae Restaurant" แทน)  
หรือ บริเวณ "ลุงหมึกจัดหนัก"  แต่บริเวณ ลุงหมึกจัดหนัก อยู่ตรงทางโค้ง และเลนบีบ อาจจะเสี่ยงอุบัติเหตุได้
>> รองรับชุมชนถนอมสุข

2.  ถนนเลียบคลองท้ายเมือง (ใน google map บริเวณใกล้เคียงคำค้น "ร้านสเต๊ก นายหมู" )
>> รองรับชุมชนคลองท้ายเมือง วัดกลางสวน  รพ.ราชประชาสมาสัย

3.  ท่าน้ำปู่เจ้าสมิงพราย
>> รองรับผู้ที่มาต่อรถ มาจากสำโรง มาต่อเรือข้ามไปฝั่งตลาดพระประแดง สุขสวัสดิ์

4.  ปั๊มน้ำมันทีพีไอ สาขาปู่เจ้าสมิงพราย
>> รองรับชุมชนซอยวัดบางหญ้าแพรก (ชุมชนขนาดใหญ่), ผู้ที่มาต่อรถ มาจากสำโรง (ถ้าไม่อยากเสียเวลาไปท่าน้ำปู่เจ้าฯ)

5.  ร้านกำไร แอร์ออดิโอ รับซ่อมแอร์รถยนต์
>> รองรับชุมชนซอยวัดบางหญ้าแพรก (ไม่ต้องนั่งรถออกมาปากซอยวัดบางหญ้าแพรก)

6.  อู่ปู่เจ้าสมิงพราย (ขาเข้าอู่) / ข้ามสะพานภูมิพลมา ถ. พระราม 3 (ขาออกจากอู่)
>> รองรับชุมชนซอยวัดบางหญ้าแพรก (ไม่ต้องนั่งรถออกมาปากซอยวัดบางหญ้าแพรก)

หากจำนวนป้ายรถเมล์ถี่มากเกินไป อาจตัดข้อ 1 กับ 5 ออก เนื่องจาก
ข้อ 1 เลนบีบ คอขวด และเป็นทางโค้ง อาจเกิดจราจรติดขัดหรืออุบัติเหตุได้ง่าย
ข้อ 5 สามารถไปรวมกับข้อ 4 หรือข้อ 6 ได้

หมายเหตุ : ท่านผู้เกี่ยวข้องสามารถนำชื่อสถานที่ ไปค้นหาตำแหน่งจาก google map ได้

ขอบคุณครับ